alibayram/wikipedia-40-langs huggingface dataset:
1055



Evenimente 

 20 aprilie: În cursul unei campanii în Italia, împăratul Henric al III-lea deschide dieta de la Roncaglia (lângă Piacenza), rezolvând problemele interne ale statului florentin.
 4 iunie: Are loc un conciliu la Florența, în prezența papei Victor al II-lea și a împăratului Henric al III-lea.
 24 octombrie: Galezii înfrâng trupele engleze ale lui Ralph "cel Timid", după care asediază Hereford.
 18 decembrie: Sub conducerea lui Toghrul-Beg, turcii selgiucizi capturează Bagdadul, fiind solicitați în acest sens de către califul abbasid. În continuare, Toghrul Beg preia titlul de sultan și îi îndepărtează pe vizirii șiiți din dinastia bujidă, al căror conducător Al-Malik ar-Rahim este luat prizonier; restaurarea la putere a sunniților.

Nedatate 
 Începe campania regelui Ferdinand I al Castiliei asupra Andalusiei; creștinii aliați ai taifas-urilor musulmane sunt alungați din Seia; regele castilian repopulează Zamora cu creștini aduși din regiunea Cantabriei.
 La moartea lui Rainard, ultimul conte de Sens, comitatul este preluat de regele Henric I al Franței.
 Este atestat cel mai vechi document redactat în limba maghiară, referitor la întemeierea abației Tihany, de pe malul nordic al lacului Balaton.
Teodora, noua împărăteasă bizantină, este contestată de generalul Nikephoros Bryennios, cantonat în Asia Mică; trupele acestuia ajung până la Chrysopolis, dar generalul este luat prizonier.

Arte, științe, literatură și filozofie 
 Se încheie construirea pagodei Liaodi în Hebei, cea mai înaltă pagodă din China.

Înscăunări 
 11 ianuarie: Teodora, împărăteasă a Bizanțului (1055-1056)
 13 aprilie: Papa Victor al II-lea (laic: Gebhard de Dollnstein-Hirshberg), (1055-1057)

Nașteri

Decese 
 11 ianuarie: Constantin al IX-lea "Monomahul", împărat al Bizanțului (n.c. 1000)
 26 mai: Adalbert de Babenberg, markgraf de Austria (n. ?)
 Rainard, conte de Sens (n. ?)
 Rinchen Zangpo, traducător tibetan (n. 958)

Vezi și 
 Listă de conducători de stat din 1055

1055
1056



Evenimente 

 26 mai: Întemeierea unei episcopii autonome în Islanda.
 30 august: Odată cu moartea împărătesei Teodora, Dinastia macedoneană de pe tronul Bizanțului se stinge.

Nedatate 
Bătălia de la Tabfarilla. Conducătorul almoravid Yahya ibn Omar este înfrânt de către nomazii goddala.
 Berberii din Sijilmassa se revoltă împotriva almoravizilor.
 Începe mișcarea reformatoare a patarinilor la Milano.
 Musulmanii expulzează 300 de creștini din Ierusalim, iar creștinilor europeni li se interzice vizitarea Bisericii Sfântului Mormânt.
 Ottokar, conte de Stiria, devine și markgraf de Carintia.

Arte, științe, literatură și filozofie 
 Este construită pagoda templului Fugong, în Shanxi.

Înscăunări 
 31 august: Mihail al VI-lea Stratiotikus, împărat bizantin (1056-1057).
 5 octombrie: Henric al IV-lea, ca împărat romano-german (1056-1106), sub regența bunicii sale Agnes de Poitiers și a papei Victor al II-lea.
 Ottokar, ca markgraf de Carintia.

Nașteri 
 Alexios I Comnen, împărat al Bizanțului (d. 1118)
 Hildebert de Lavardin, poet francez (d. 1133)

Decese 
 30 august: Teodora, împărăteasă a Bizanțului (n. 981)
 5 octombrie: Henric al III-lea, împărat romano-german (n. 1017)

Vezi și 
 Listă de conducători de stat din 1056

1056
1058



Anul 1058 (MLVIII) a fost un an al calendarului gregorian.

Evenimente 

 6 martie: Papa Ștefan al IX-lea confirmă privilegiile abației de la Cluny.
 17 martie: Regele Lulach al Scoției, succesorul lui Macbeth, este ucis în luptă în apropiere de Aberdeen de către Malcolm al III-lea, care rămâne singurul conducător al statului.
 8 noiembrie: Împăratul bizantin Isaac I Comnen îl destituite pe patriarhul Mihail Kerularios, care pleacă în exil.
 27 decembrie: Fatimizii profită de disputele dintre conducătorii selgiucizi și ocupă Bagdadul, sprijinindu-l pe generalul al-Basasiri.

Nedatate 

 iunie: Contele Richard de Aversa cucerește Capua și devine principe.
Almoravizii din Maroc cuceresc Berghouata.
Episcopul englez Aldred întreprinde un pelerinaj la Ierusalim.
 Prin alegerea ca duce a lui Guillaume al VIII-lea, Aquitania înglobează și Gasconia.

Arte, științe, literatură și filozofie 
 Începe construirea catedralei din Parma, Italia.

Înscăunări 
 24 ianuarie: Toghrul-Beg, proclamat ca sultan al apusului și răsăritului de către califul abbasid (1058-1063).
 5 aprilie: Benedict al X-lea, antipapă (depus la scurtă vreme).
 25 aprilie: Malcolm al III-lea "Canmore", rege al Scoției (1058-1098).
 28 noiembrie: Boleslav al II-lea "cel Darnic", duce al Poloniei, din 1076, rege
 28 decembrie: Papa Nicolae al II-lea (n. Gerard de Bourgogne), (1058-1061) 
Guillaume al VIII-lea de Poitiers, duce de Aquitania

Nașteri 
 Balduin I, rege al Ierusalimului (d. 1118)
 Bohemund I, principe de Antiohia (d. 1111)
 Al-Ghazali, teolog și jurist arab din Persia (d. 1111)

Decese 

 17 martie: Lulach (n. Lulach Mac Gille Coemgáin), regele Scoției (n. 1030)
 29 martie: Papa Ștefan al IX-lea (n. 1020)
 28 noiembrie: Cazimir I (Restauratorul), rege al Poloniei (n. 1015)
Al Mawardi, jurist, sociolog și politolog arab (n. 972)

 Guillaume al VII-lea Aigret, duce de Aquitania, la Saumur (n. 1023)
 Salomon ibn Gabirol (Avicebron), filosof evreu din Valencia (n. ?)

Vezi și 
 Listă de conducători de stat din 1058

1058
1059



Evenimente 

 13 aprilie: Conciliul de la Lateran, reunit de către papa Nicolae al II-lea: rolul alegerii papilor revine exclusiv cardinalilor, iar simonia și nicolaismul sunt condamnate oficial.
23 august: Tratatul de la Melfi: normanzii din sudul Italiei recunosc supremația papei; în schimb, Richard de Aversa primește învestitura papală pentru principatul de Capua, iar Robert I Guiscard pentru ducatul Apuliei, Calabriei și Siciliei.
24 noiembrie: Isaac I Comnen se retrage de la conducerea Imperiului bizantin, în favoarea lui Constantin al X-lea Ducas.

Nedatate 
 iulie: Raid al turkmenilor în provincia Sivas, în Asia Mică.
 Almoravidul Abu Bekr reia cucerirea Marocului.
Croația și Dalmația sunt unite sub sceptrul lui Petru al II-lea Krešimir.
 Fatimizii finanțează o revoltă la Bagdad, împotriva califului sunit din Irak, după care generalul favorabil lor, al-Basariri cucerește Basrah, eșuând în tentativa de ocupare a Khuzestanului.
Ungurii trec Dunărea alături de cete ale pecenegilor, însă împăratul Isaac I Comnen îi silește să se retragă și să încheie pace.

Arte, Știință, Literatură și Filozofie 
 6 noiembrie: Consacrarea baptisteriului de la Florența.

Înscăunări 
 25 decembrie: Constantin al X-lea Dukas, împărat bizantin (1059-1067).
 Yusuf ibn Tashfin, conducător almoravid.

Nașteri 
 Fulcher de Chartres, cronicar francez (d. 1127).

Decese 
 21 ianuarie: Mihail Kerularios, patriarh de Constantinopol, în exil (n. 1000)
 29 iunie: Bernard al II-lea, duce de Saxonia (n. 1002)
 8 iulie: Ibn Yasin, suveran almoravid (n. ?)
 Mihail al VI-lea Briganas, împărat bizantin (n. ?)

Vezi și 
 Listă de conducători de stat din 1059

1059
1060



Evenimente 

 1 ianuarie: Conducătorul selgiucid Toghrul-Beg intră în Bagdad și îl restaurează pe califul sunit Al-Qa'im.
 15 ianuarie: Generalul al-Basasiri, conducător al șiiților, este înfrânt și ucis în apropiere de Koufa de către selgiucizi.
6 august: Roger de Hauteville primește o ambasadă a creștinilor din Messina, care îi solicită eliberarea Siciliei de sub musulmani.

Nedatate 
 mai: Normanzii din sudul Italiei, conduși de Robert I Guiscard, reiau lupta împotriva stăpânirilor bizantine din Italia și cuceresc Taranto și Brindisi; flota bizantină este respinsă de către Mauger, fratele lui Robert I, la Oria.
 iulie: Trimiși de către fatimizi în Alep, beduinii ocupă orașul.
 august: O nouă campanie a fatimizilor în Siria de nord eșuează, fatimizii fiind constrânși să se retragă din Alep, la conducerea căruia trece dinastia mirdassidă.
 septembrie-octombrie: Roger de Hauteville inițiază o acțiune împotriva musulmanilor din Messina; însă ajuns la Reggio Calabria, conducătorul normand revine în Apulia la vestea unei contraofensive bizantine în Italia.
 octombrie: Bizantinii debarcă la Bari.
 noiembrie: Trupele bizantine înfrâng pe normanzii conduși de Robert I Guiscard și Mauger și recuceresc Brindisi, Taranto, Oria și Otranto în sudul Italiei; în continuare, bizantinii amenință direct Melfi, reședința din Apulia a ducelui normand.
 Camarasa se reunește la comitatul de Barcelona.
Un alt frate al lui Robert I Guiscard, Roger de Hauteville, întreprinde un marș asupra Calabriei și cucerește de la bizantini Reggio Calabria și Scila.

Arte, Știință, Literatură și Filozofie 
 Călătorul evreu originar din Spania Benjamin de Tudela descrie în relatările sale numărul ridicat de negustori străini aflați la Constantinopol.
Este compilată "Noua carte" de către o echipă de savanți chinezi, conduși de Ouyang Xiu.
 Este publicată lucrarea "Cha Lu" (Descrierea ceaiului) de către poetul chinez Cai Xiang.

Înscăunări 
 4 august: Filip I, rege al Franței (1060-1108), inițial sub tutela lui Balduin al V-lea de Flandra.
 14 noiembrie: Geoffroi al III-lea, conte de Anjou (1060-1065)
 6 decembrie: Bela I, rege al Ungariei (1060-1063).
 Stenkil I Ragnvaldsson, rege al Suediei (1060-1066)

Nașteri 
 9 februarie: Papa Honoriu al II-lea (d. 1130)
 Godefroy de Bouilon, cruciat și primul rege al Ierusalimului (d. 1100)

Decese 
 15 ianuarie: al-Basasiri, general șiit (n. ?)
 7 mai: Ghizela de Bavaria, prima regină a Ungariei (n. 985)
27 mai: Mei Yaochen, poet chinez (n. 1002)
 4 august: Henric I, rege al Franței (n. 1008)
 14 noiembrie: Geoffroi al II-lea "Ciocanul", conte de Anjou (n. 1006)
 Andrei I, rege al Ungariei (n. 1015)
 Emund "cel Bătrân", rege al Suediei (n. ?)

Vezi și 
 Listă de conducători de stat din 1060

1060
1061



Evenimente 

 2 februarie: Primele incursiuni ale cumanilor pe teritoriul Rusiei; înfrângerea rușilor kieveni.
 18 iunie: Ca urmare a asasinării lui Florent I, contele Frisiei occidentale, cea mai mare parte a stăpânirilor sale (actuala Olandă) este cucerită de trupele imperiale germane trimise de Henric al IV-lea și oferită episcopului de Utrecht; urmașul lui Florent I, Thierry, și regenta Gertrude de Saxonia (mama sa) se refugiază în Zeelanda.

Nedatate 
mai: Începe cucerirea Siciliei, aflate sub dominația zirizilor, de către normanzii conduși de Roger de Hauteville, care debarcă la Messina, pe care o cucerește.
Almoravidul Yusuf ben Tashfin, fondatorul orașului Marrakech, este înscăunat în Maroc.
 Estonienii distrug castelul Yuryev din Tartu și întreprind raiduri asupra regiunii Polotsk din Rusia.
 Prima atestare documentară a localității Biharea, județul Bihor.

Arte, științe, literatură și filozofie 
 4 octombrie: Începe construirea catedralei din Speyer, în Germania, care este consacrată.

Înscăunări 
 28 ianuarie: Vratislav al II-lea, duce de Boemia (din 1085, rege) 1061-1092).
 1 octombrie: Papa Alexandru al II-lea (n.  Alsemo de Baggio), (1061-1073) 
 28 octombrie: Honorius al II-lea (n. Pietro Cadalus), antipapă (n. ?)
 Otto al II-lea, duce de Bavaria 1061-1070).
 Yusuf ben Tashfin, în Maroc (1061-1107).

Nașteri 
 Imam al-Mazari, jurist arab (d. 1141)

Decese 
 28 ianuarie: Spytihnev al II-lea, duce de Boemia (n. ?)
 18 iunie: Florent I, conte al Frisiei occidentale (n. ?)
 18 sau 27 iulie: Papa Nicolae al II-lea (n. ?)
Abu Sa'id Gardezi, geograf și istoric persan (n. ?)
 Isaac I Comnen, împărat bizantin (n. 1005)

Vezi și 
 Listă de conducători de stat din 1061

1061
1062



Evenimente 

 21 mai: Normandul Richard de Aversa ocupă Capua, în Italia de sud.

Nedatate 
aprilie: Nobilii din Imperiul german silesc pe împăratul Henric al IV-lea să recunoască în funcția de regenți pe episcopii Annon de Köln și Adalbert de Bremen.
 august-septembrie: Continuînd campania din Sicilia, normandul Roger de Hauteville este asediat la Troina vreme de 4 luni.
Începe o perioadă de dezordine internă în Egiptul fatimizilor: până în 1066 se succed 22 de viziri.
 Întemeiat de către Yusuf ibn Tashfin, Marrakech devine reședința statului almoravid.
 Raid al turkmenilor în Malatya și Diyarbakir.

Arte, Știință, Literatură și Filozofie

Nașteri 
 Nikephoros Bryennios, om de stat bizantin (d. 1137)

Decese 
 Al-Muizz ibn Badis, conducătorul al dinastiei zirizilor din Africa de nord (n. 1008)

Vezi și 
 Listă de conducători de stat din 1062

1062
1063



Evenimente 

 8 mai: Moartea regelui Ramiro I al Aragonului în timpul asediului localității Graus convinge pe papa Alexandru al II-lea să lanseze o "cruciadă" în cadrul "Reconquistei", la care participă, printre alții, Guillaume al VIII-lea ducele Aquitaniei, Ermengoll al III-lea de Urgel, Theobald de Chalon, normandul Robert Crispin (așa-numita "cruciadă de la Barbastro"); expedițiile franceze în sprijinul creștinilor din Peninsula Iberică se multiplică în anii următori.
 18 august: Flota pisană, comandată de Giovanni Orlandi, întreprinde un atac reușit asupra orașului Palermo, pentru a veni în sprijinul lui Roger de Hauteville.
 4 septembrie: După moartea lui Toghrul Beg, nepotul său Alp Arslan (Leul alb) îi îndepărtează pe ceilalți pretendenți, Kavurd din Kerman și Kutulmuș.

Nedatate 
iunie: Victorie repurtată de Roger de Hauteville asupra musulmanilor din Sicilia, la Cerami.
 iulie -august: Campanie întreprinsă de regele Bela I al Ungariei împotriva împăratului Henric al IV-lea , însă moare în urma unui accident; ca ripostă, imperialii intervin în Ungaria, pentru a-l sprijini pe Solomon, fiul lui Andrei I, în defavoarea fiilor lui Bela I, care se refugiază în Polonia.
 Balduin al IV-lea de Flandra convoacă o adunare la Audenarde, ocazie cu care își împarte posesiunile între fiii săi, viitorul Balduin al VI-lea și Robert Frizonul; căsătorindu-se cu Gertrude de Saxonia, acesta din urmă devine regent al comitatului Olandei.
Conduși de Yusuf ibn Tashfin, almoravizii cuceresc orașul Fez.
 Este întemeiată episcopia de Olomouc, în Cehia.
Papa Alexandru al II-lea declară ca fiind justă lupta împotrica "celor care îi persecută pe creștini" și acordă absolvirea celor care urmează acest îndemn; regele Aragonului și conducătorul normand Roger de Hauteville sunt declarați "fideli ai Sfântului Petru", ca urmare a luptelor purtate contra musulmanilor.
 Wilhelm I, ducele Normandiei, cucerește orașul Le Mans și îl capturează pe contele Geoffroi al II-lea, înstăpânindu-se asupra comitatului de Maine.

Arte, Știință, Literatură și Filozofie 
 21 decembrie: Este consacrat „Panteonul regilor”, construit la Leon de către regele Ferdinand I al Castiliei, primind hramul sfântului Isidor din Sevilla.
Încep lucrările la basilica San Marco, la Veneția.
 Se încheie construcțiile la pagoda Pizhi, din provincia chineză Shandong.

Înscăunări 
 4 septembrie: Alp Arslan, sultan selgiucid (1063-1072)
 8 mai: Sancho I Ramirez, rege al Aragonului (1063-1094)
 Solomon I, rege al Ungariei (1063-1074)
 Yingzong, împărat chinez din dinastia Song (1063-1067)

Nașteri

Decese 
 30 martie: Renzong, 52 ani, împărat chinez din dinastia Song (n. 1010)
 8 mai: Ramiro I, 55 ani, rege al Aragonului (n. 1007)
 4 septembrie: Toghrul-Beg, 72 ani, sultan selgiucid (n. 990)
 11 septembrie: Bela I, 47 ani, rege al Ungariei (n. 1015)

Vezi și 
 Listă de conducători de stat din 1063

1063
1064



Evenimente 

 20 ianuarie: Regele Solomon I al Ungariei se conciliază cu fiii fostului rege Bela I (Ladislau, Geza și Lampert), care recunosc suzeranitatea lui Solomon.
 30 aprilie sau 2 mai: Actele prin care împăratul Henric al IV-lea cedează o parte din Frizia occidentală episcopului Wilhelm de Utrecht, în detrimentul lui Thierry al IV-lea.
 31 mai: Conciliul de la Mantova: se pune capăt schismei papale, prin declararea lui Alexandru al II-lea ca papă legitim, deși Honoriu al II-lea (antipapă) continuă să revendice poziția (până la moartea sa, survenită în 1072).
 9 iulie: Coimbra este cucerită de la musulmani de către regele Ferdinand I al Castiliei, care numește un duce mozarab.

Nedatate 
 iunie: Participanții la campania anti-musulmană din Spania încep asediul localității Barbastro, pe valea Ebrului.
 august: Ducele Geoffroi al Aquitaniei reușeșete să cucerească de la musulmani Barbastro, în Aragon, după 40 de zile de asediu; populația musulmană este masacrată; ducele primește din partea papei stindardul Sfântului Petru.
Aflat în Normandia în urma unui naufragiu, Harold, fiul lui Godwin și conte de Wessex, este luat prizonier de către Guy de Ponthieu, care îl predă lui Guillaume I de Normandia; jurând să susțină candidatura ducelui Normandiei la tronul Angliei, este eliberat.
Conduși de sultanul Alp Arslan, turcii selgiucizi pradă Anatolia, cucerind de la bizantini Caesarea și Ani; populația armeană din Ani este masacrată, supraviețuitorii dispersându-se; singurul regat armean care rezistă este cel cu centrul la Lorri.
 Pelerinaj la Ierusalim și în Țara Sfântă întreprins, printre alții, de către episcopul Gunther de Bamberg, arhiepiscopul Siegfried de Mainz, episcopul Otto de Ratisbonna, episcopul Wilhelm de Utrecht.
Prima atestare documentară a localității Dăbâca (județul Cluj).
Primele incursiuni ale selgiucizilor în Georgia; este ocupat Akhalkalaki și întreaga regiune este devastată.
Roger de Hauteville încearcă fără succes să cucerească Palermo de la musulmanii din Sicilia.
 Ungurii ocupă Belgradul.
 Uzii atacă Dobrogea și înfrâng trupele bizantine.

Arte, Știință, Literatură și Filozofie 
 Începe construirea domului din Pisa.

Nașteri 
 Al-Abiwardi, poet și istoric persan (d. 1113)
Borivoj al II-lea, duce de Boemia (d. ?)

Decese 
 15 august: Ibn Hazm, poet și filosof arab din Andalusia (n. 994)
 Ottokar I, conte de Stiria (n. ?)

Vezi și 
 Listă de conducători de stat din 1064

1064
1065



Evenimente 

 25 martie: O expediție a pelerinilor germani este atacată de beduini în apropiere de Ramla.
 3 octombrie: Răscoală în Northumberland, împotriva contelui Tostig, care este exilat din York.
 27 decembrie: Pe drumul de întoarcere dintr-o expediție militară împotriva Valenciei, regele Ferdinand I al Castiliei încetează din viață: regatul se împarte între fiii săi Sancho al II-lea "cel Puternic" ca rege al Castiliei, Alfonso al VI-lea ca rege al Leonului și Garcia al II-lea ca rege al Galiciei.

Nedatate 
Începutul unei perioade de mari disensiuni în Egiptul fatimizilor: dispute între soldații sudanezi și cei mameluci (de origine turcică).
 Oguzii, alungați din stepele Rusiei de către cumani, trec Dunărea, invadează Balcanii și se răspândesc în Macedonia și Tracia, până în Grecia. Pe drumul de întoarcere sunt hărțuiți de către bulgari, iar apoi decimați de o epidemie de ciumă.
 Selgiucizii amenință Edessa, însă bizantinii rezistă, orașul fiind degajat cu sprijinul unei căpetenii armene.

Arte, Știință, Literatură și Filozofie 
 28 decembrie: Abația Wesminster este consacrată.
 Este inițiată realizarea unei istorii universale (Zizhi Tongjian) de către o echipă de savanți chinezi sub comanda înaltului cancelar Sima Guang.

Înscăunări 
 28 august: Geoffroi (le Barbu), ca duce al Lotharingiei Inferioare.
 27 decembrie: Sancho al II-lea "cel Puternic", rege al Castiliei (1065-1072).
 27 decembrie: Alfonso al VI-lea, rege al Leonului (1065-1109).
 27 decembrie: Garcia al II-lea, rege al Galiciei (1065-1090)

Nașteri 
 Umberto al II-lea, conte de Savoia (d. 1103)

Decese 
 28 august: Frederic I, duce al Lotharingiei Inferioare (n. 1003)
 27 decembrie: Ferdinand I, rege al Castiliei (n. 1015)

Vezi și 
 Listă de conducători de stat din 1065

1065
1068



Evenimente 

 1 ianuarie: Evdochia Makrembolitissa, regenta Bizanțului, se căsătorește cu generalul Romanos Diogenes (originar din Cappadocia), care trece astfel la conducerea imperiului (sub numele de Roman al IV-lea.
 ianuarie-februarie: Regele William I al Angliei cucerește Exeter de la răsculații saxoni, după un scurt asediu; în continuare, supune Devon și mai multe localități din Cornwall.
 4 aprilie: Depunerea contelui de Anjou Geoffroi al III-lea "le Barbu"; noul conte, fratele său Foulque Rechin cedează Gâtinais regelui Filip I al Franței, care îl anexează domeniului regal.
 5 august: Normandul Robert I Guiscard începe asedierea orașului Bari, deținut de bizantini în Italia de sud.
 15 septembrie: Înfrânt de cumani pe râul Alta, cneazul Iziaslav al Kievului este îndepărtat temporar de la conducerea cnezatului și înlocuit de cneazul Vzeslav al Polotskului (aflat în acel moment închis la Kiev).
 1 noiembrie: Cneazul de Chernigov, Sviatoslav al II-lea, îi înfrânge pe cumani pe râul Snova.
 20 noiembrie: Romanos Diogenes obține o victorie asupra musulmanilor în dreptul orașului Hieropolis (astăzi, Manbij), în Siria; în continuare, străbate Taurus și ajunge în regiunea Galatia, fără însă a putea să ocupe Amorium.
 10 decembrie: Sultanul selgiucid Alp Arslan, în alianță cu regele armean Gurgen al II-lea din Lorri, cu Agshartan I suveranul Kakhetiei și cu emirul de Tbilisi, întreprinde o campanie victorioasă împotriva regelui Bagrat al IV-lea al Georgiei; provinciile Kartli și Argvetia sunt devastate.

Nedatate 
 Normanzii conduși de Roger de Hauteville, sprijiniți de flota pisană, obțin o victorie la Misilmeri (în Sicilia) asupra emirului de Palermo.
 Regele Ly Thanh Tong din Vietnam repurtează o victorie asupra regatului Champa, extinzîndu-și stăpânirile, moment cunoscut ca "marșul către sud" (Nam Tien).
 Ungurii îi înfrâng pe pecenegi la Chiraleș, județul Bistrița-Năsăud.

Arte, Știință, Literatură și Filozofie

Înscăunări 
 1 ianuarie: Romanos Diogenes, împărat al Bizanțului (1068-1071).
 29 martie: Somesvara al II-lea, rege al statului indian Chalukya apuseană (1068-1076).
 4 aprilie: Foulques al IV-lea Rechin, conte de Anjou (1068-1109).
 22 mai: Go-Sanjo, împărat al Japoniei (1068-1072)

Nașteri 
 Henric I Beauclerc, rege al Angliei (d. 1135)
 Haakon Magnusson, rege al Norvegiei (d. 1095)

Decese 
 29 martie: Someshvara I, rege al statului Chalukya apuseană din India de sud (n. ?)
 22 mai: Go-Reizei, împăratul Japoniei (n. 1025)

Vezi și 
 Listă de conducători de stat din 1068

1068
1075



Evenimente 

 3-4 martie: Papa Grigore al VII-lea publică "Dictatus Papae", prin care proclamă autoritatea papală atât asupra conducătorilor spirituali, cât și temporali; de asemenea, le este interzis clericilor să primească învestitura din mâinile unui laic; episcopul de Roma devine conducătorul absolut al Bisericii.
 9 iunie: Bătălia de la Lagensalza. Împăratul Henric al IV-lea îi zdrobește pe nobilii din Saxonia, pe care o supune autorității sale, în cadrul primei bătălii.
 27 octombrie: Nobilii din Saxonia se supun puterii imperiale, la Speyer.

Nedatate 
februarie: Papa Grigore al VII-lea ține un sinod, în cadrul căruia emite un decret referitor la învestitura laică.
Anund Gardske este depus din poziția de rege al Svealandului; regele din Gothenland, Hakan cel Roșu rămâne singurul rege al Suediei.
 Are loc ultima răscoală antinormandă a conților din Anglia; regele William I o reprimă și silește flota daneză venită în ajutorul anglo-saxonilor să se retragă din Yorkshire.
Campanie bizantină, comandată de Nikephor Bryennios, în Bulgaria; la întoarcere, trupele auxiliare pecenege, armata themei Paristrion și ducele Nestor amenință Constantinopolul; în urma intervenției ministrului Nikiphoritzes, Nestor bate în retragere.
Cel mai vechi document cunoscut care se referă la istoria Transilvaniei.
Dezbatere asupra frontierei dintre Imperiul Liao și Imperiul Song; cancelarul Imperiului Song, Shen Kuo impune unele modificări ale granițelor.
 General bizantin Theodor Gabras alungă pe turci din thema Chaldeea și recuperează Trapezunt, unde guvernează ca guvernator independent.
Incursiune a chinezilor din statul Song în Vietnam, împotriva dinastiei Ly.
Prima atestare documentară a localității Chistag (județul Bihor).
 Regele Alfonso al VI-lea al Castiliei și Leonului strămută sediul episcopal de la Oca la Burgos.

Arte, Știință, Literatură și Filozofie 
 20 decembrie: Este întemeiată abația Molesme, în Burgundia.
 Se realizează versiunea dinastiei chineze Liao asupra canoanelor budismului.

Nașteri 
 16 februarie: Orderic Vitalis, călugăr și cronicar normand (d. 1142)
Guillaume al II-lea de Burgundia (d. 1125)
Henric al IX-lea, duce de Bavaria (d. 1126)
 Lothar al II-lea, împărat romano-german (d. 1137)
 Ranier I, marchiz de Monferrat (d. 1137)

Decese 
 2 august: Ioan Xiphilinus, istoric bizantin (n. 1010)
 4 decembrie: Anno, episcop de Köln (n. ?)

Vezi și 
 Listă de conducători de stat din 1075

1075
1079



Evenimente 

 24 martie: Frederic de Staufen se căsătorește la Ratisbona cu Agnes, fiica împăratului Henric al IV-lea, de la care primește învestitura pentru comitatul de Suabia; este vorba de originile pretențiilor familiei Hohenstaufen la tronul imperial.
 11 aprilie: Stanislas de Szczepanow, episcop de Cracovia, este asasinat din ordinul regelui Boleslav al II-lea al Poloniei, fiind acuzat de încurajarea revoltei nobililor împotriva regalității; fiind însă excomunicat, Boleslav este silit să abandoneze Polonia și se refugiază în Ungaria; tronul este ocupat de fratele său, Vladislav I Herman, apropiat al împăratului Henric al IV-lea prin căsătoria cu una dintre fiicele acestuia, Judith, drept pentru care acceptă să plătească germanilor tribut pentru Silezia.

Nedatate 
 Ca urmare a morții lui Hakan "cel Roșu", regatul Suediei revine fostului rege, Halsten, care începe astfel o nouă domnie, alături de fratele său Inge "cel Bătrân".
 Insula Man este invadată de regele celt Godred Crovan.

Arte, științe, literatură și filozofie 
 Astronomul persan Omar Khayyam realizează cel mai precis calcul al duratei anului.
 Este întemeiată mănăstirea din Burgos, de către Constance de Burgundia.

Înscăunări 
 Halsten (revenit pe tron) și Inge "cel Bătrân", regi ai Suediei.
 Vladislav I Herman, rege al Poloniei (1077-1102)

Nașteri 
 8 august: Horikawa, împărat al Japoniei (d. 1107)
 Pierre Abelard, teolog și filozof francez (d. 1142)

Decese 
 11 aprilie: Sfântul Stanislas, episcop de Cracovia, sfânt patron al Poloniei (n. 1030)
Boleslav al II-lea (cel Generos), rege al Poloniei (n. 1042)
 Hakan "cel Roșu", rege al Suediei (n. ?)
 Wen T'ung, pictor și poet chinez (n. 1018)

Vezi și 
 Listă de conducători de stat din 1079

1079
Värmland

Värmland (câteodata cunoscută ca Vermelandia) este o provincie a Suediei.

{| align="right"
|-----
|
{| border="1" cellpadding="2" cellspacing="0" align="right" width="300px"
|+ Värmland
|-----
| style="background:#ffffff;" align="center" colspan="2" | 
|-----
| valign="top" | Regiune
Svealand
|-----
| valign="top" | Județe
|
Värmland
|-----
| Suprafață || 18.204 km²
|-----
| Cel mai înalt punct || Granberget în Höljes, 701 m 
|-----
| Cel mai mare lac || Vänern
|}
|-----
| align="center" | 
|}

Demografice

Județe

Värmland

Orașe

Arvika
Eda
Filipstad
Forshaga
Grums
Hagfors
Hammarö
Karlstad
Kil
Kristinehamn
Munkfors
Storfors
Sunne
Säffle
Torsby
Årjäng

Legături externe

Värmland.se - sit oficial

Värmland
Västmanland

Västmanland (câteodata cunoscută ca Vestmania) este o provincie a Suediei. Teritoriul acestei provincii corespunde în prezent regiunii administrative Västmanlands län.

{| align="right"
|-----
|
{| border="1" cellpadding="2" cellspacing="0" align="right" width="300px"
|+ Västmanland
|-----
| style="background:#ffffff;" align="center" colspan="2" | 
|-----
| valign="top" | Regiune
Svealand
|-----
| valign="top" | Län ||
Västmanland
Örebro
|-----
| Suprafață || 8.363 km²
|-----
| Cel mai înalt punct || Älvhöjden, 701 m 
|-----
| Cel mai mare lac || Mälaren
|}
|-----
| align="center" | 
|}

Demografice

Län

 Västmanland
 Örebro

Orașe 

 Arboga
 Fagersta
 Hallstahammar
 Heby
 Kungsör
 Köping
 Norberg
 Sala
 Skinnskatteberg
 Surahammar
 Västerås

Västmanland
1082


1082 (MLXXXII) a fost un an obișnuit al calendarului iulian.

Evenimente 

 21 februarie: Normanzii lui Robert Guiscard reușesc să ocupe Dyrrachium, în Albania, de la bizantini; nevoit să revină în Italia, ca urmare a unei revolte puse la cale de împăratul Henric al IV-lea, Robert lasă la comanda trupelor din Balcani pe fiul său, Bohemund de Tarent.
2 decembrie: O inscripție de la est de Java dovedește prezența musulmanilor în Indonezia.

Nedatate 
 mai: Bohemund de Tarent asediază pe bizantini în Jannina; după ce ocupă regiunea lacurilor și Macedonia apuseană, revine în Tesalia, pentru a asedia Larissa.

 mai: Pentru a întări alianța anti-normandă și pentru a obține sprijin în vederea eliberării Dyrrachiumului, împăratul Alexios I Comnen concede venețienilor numeroase privilegii comerciale: venețienii obțin un cartier din Constantinopol, alături de dreptul negustorilor săi de a fi scutiți de la plata taxelor.

 Almoravizii cuceresc Algerul.

 Confruntare între Florența și Siena; în Lupta de la Lecceto, florentinii sunt înfrânți.

 Împăratul Henric al IV-lea începe un nou asediu asupra Romei și obține intrarea în oraș; se decide convocarea unui sinod care să rezolve disputele dintre împărat și papa Grigore al VII-lea.

Arte, Știință, Literatură și Filozofie 
 Este realizată versiunea coreeană a învățăturilor budiste.
Se încheie lucrările la catedrala din Rochester, în Anglia.

Înscăunări 
 Ottokar al II-lea, markgraf de Stiria.

Nașteri 
 2 noiembrie: Huizong, împărat al Chinei, dinastia Song (d. 1135)

Decese 
 5 decembrie: Ramon Berengar al II-lea, conte de Barcelona (n. 1054)

Vezi și 
 Listă de conducători de stat din 1082

1082
1083


1083 (MLXXXIII) a fost un an obișnuit al calendarului iulian.

Evenimente 

 14 aprilie: Regele Sancho I al Aragonului cucerește de la musulmani Graus; în continuare, aragonezii atacă Zaragoza și Lerida.

 10 iulie: Normandul Robert Guiscard cucerește Cannae, unde se refugiase baronul răsculat Hermann, partizan al lui Henric al IV-lea.
20 august: Regele Ștefan I este canonizat în Ungaria.

Nedatate 
 iunie: Almoravizii cuceresc Ceuta, după cinci ani de asediu.

 iunie: Papa Grigore al VII-lea este asediat de către trupele imperiale ale lui Henric al IV-lea în castelul Sant'Angelo din Roma.
octombrie: Profitând de faptul că Bohemund de Tarent plecase în Italia pentru a găsi sprijin financiar, Alexios I Comnen recuperează Kastoria.

 Flota venețiană recuperează Dyrrachium de la normanzi.
Împăratul Alexios I Comnen reușeșete să degajeze Larissa, asediată de normanzii conduși de Bohemund de Tarent, care se retrage la Kastoria.

 Regele Alfonso VI-lea al Castiliei ocupă Talavera de la Reina.

 Sârbii din Dioclea cuceresc Bosnia.

Arte, Știință, Literatură și Filozofie 
 Este fondată mănăstirea de la Bachkovo, în Bulgaria, de către georgianul Gregorios Pakourianos.

Nașteri 
 1 decembrie: Ana Comnena, prințesă bizantină, autoare a unei cronici (d. 1153).
 Raymond du Puy de Provence, condottier francez (d. 1160).
 Carol I, conte de Flandra (d. 1127).

Decese 
 11 ianuarie: Otto de Nordheim (n. 1020)
 2 noiembrie: Matilda de Flandra, soția regelui William I Angliei (n. 1031)
 Zeng Gong, istoric și savant chinez (n. 1019)

Vezi și 
 Listă de conducători de stat din 1083

1083
1084


1084 (MLXXXIV) a fost un an bisect al calendarului iulian.

Evenimente 

 21 martie: Împăratul Henric al IV-lea devastează Roma.

 24 martie: Antipapa Clement al III-lea este consacrat ca papă la Roma.

 31 martie: Henric al IV-lea este încoronat de către antipapa Clement al III-lea.

 24 mai: Venit ca aliat al papei Grigore al VII-lea, normandul Robert Guiscard se prezintă la Roma, pe care o ocupă; închis de Henric al IV-lea în castelul Sant'Angelo, papa Grigore al VII-lea este eliberat de către normanzi, care însă jefuiesc orașul, provocând revolta locuitorilor; la rândul său, Henric se întoarce în Germania.

 23 iunie: Sf. Bruno de Köln întemeiază Ordinul Cartusian, în apropiere de Grenoble.

 2 iulie: Contesa Matilda de Toscana reușește să în înfrângă pe lombarzi, partizani ai lui Henric al IV-lea, în lupta de lângă castelul Sorbara, din apropiere de Modena.
13 decembrie: Turcii selgiucizi, conduși de Soliman I, după ce invadaseră regatul armean din Cilicia, capturează Antiohia de la generalul bizantin de origine armeană Filaret Brachamios.

Nedatate 
 iulie: Robert Guiscard și Grigore al VII-lea părăsesc definitiv Roma și se refugiază în sudul Italiei, la Salerno.

 octombrie: Robert Guiscard părăsește Apulia și debarcă la Valona, în Iliria, reluând acțiunile împotriva Bizanțului.

 noiembrie: Flota venețiană, aliată a bizantinilor, îi înfrânge în două rânduri pe normanzii lui Robert Guiscard la nord de Corfu.

 noiembrie: Papa Grigore al VII-lea convoacă la Salerno un sinod, în care sunt excomunicați Henric al IV-lea și Clement al III-lea.

 Regele Halsten al Suediei este asasinat, iar fratele său Inge "cel Bătrîn" este depus, rămânând să domnească doar în Gothenland; în Svealand începe domnia lui Blot-Sweyn, din familia Svear.

Arte, Știință, Literatură și Filozofie 
 iulie: Catedrala de la Salerno este consacrată în prezența papei Grigore al VII-lea și a lui Robert Guiscard.
 Cancelarul chinez Sima Guang încheie compilația "Zizhi Tongjian", o enormă scriere istorică în 294 de volume.

Înscăunări 
 13 aprilie: Alain al IV-lea Fergent, duce de Bretagne (1084-1112).
 august: Nicolae al III-lea, patriarh de Constantinopol (1084-1111).
 Blot-Sweyn, rege al Suediei (în Svealand), (1084-1087)
 Kyanzittha, suveran în statul Pegu, din Burma (1084-1112).

Nașteri 
 David I, rege al Scoției (d. 1153)
 Hugo de Burgundia (d. 1143).
 Li Qingzhao, poetă din China (d. 1151).

Decese 
 13 aprilie: Hoel al II-lea, duce al britonilor (n. ?)
 20 noiembrie: Ottone al II-lea de Monferrato (n. 1015).
 Halsten, rege al Suediei (n. ?)
 Sawlu, rege birmanez (n. ?)

Vezi și 
 Listă de conducători de stat din 1084

1084
1086


1086 (MLXXXVI) a fost un an obișnuit al calendarului iulian.

Evenimente 

 6 ianuarie: Procesul episcopului Leon de Chalcedonia, care protestate împotriva deciziei lui Alexios I Comnen de a rechiziționa bunurile Bisericii; episcopul este depus și exilat de către un conciliu ținut la Blacherne.
30 iunie: Iusuf ibn Tashfin debarcă la Algeciras, marcând începutul cuceririi Andalusiei de către almoravizi.

 10 iulie: Regele Canut al IV-lea al Danemarcei este asasinat în urma unei revolte provocate de impozitele ridicate, determinate de pregătirile unei expediții asupra Angliei.

 11 august: Împăratul Henric al IV-lea este înfrânt la Bleichfeld de către competitorul său, Hermann de Salm.

 23 octombrie: Bătălia de la az-Zallaqah (Sagrajas). Regele Alfonso al VI-lea al Castiliei și Leonului este înfrânt de către almoravizi, chemați în ajutor de către Abbad al III-lea al Sevillei.

Nedatate 
 martie: Acord între Roger Borsa și Bohemund de Tarent, prin care cei doi își recunosc reciproc stăpânirile din statul normand din Italia de sud.
La moartea lui Soliman I, emirul selgiucid Tutush, fiul lui Alp-Arslan, îi revendică teritoriile și pătrunde în Anatolia cu scopul de a-l elimina pe Abu'l-Qasim, însă bizantinii îl obligă să se retragă.

 Pecenegii invadează Tracia, zdrobind armata domesticului Grigore Pakourianos, care este ucis; atacați de o nouă armată bizantină, condusă de generalul Tatikios, care le blochează căile către Adrianopol și Philipopol, invadatorii sunt nevoiți să se retragă.

 Tatikios, general al lui Alexios I Comnen, asediază fără succes Niceea; guvernatorul Niceei în numele sultanului Soliman I, Abu'l-Qasim, atacă la rândul său Constantinopolul, dar este respins de către bizantinii conduși de Tatikios și de Manuel Boutoumites.

Arte, Știință, Literatură și Filozofie 
 Fondarea unei mănăstiri pentru călugărițe la Kiev, cu hramul Sfântului Andrei.
Sultanul selgiucid Malik Șah I reconstruiește moscheea Imam Ali din Najaf, după ce fusese distrusă de un incediu.

Înscăunări 
 24 mai: Papa Victor al III-lea (1086-1087).
 10 iulie: Olaf I Hunger, rege al Danemarcei (1086-1095).
 25 septembrie: Guillaume al IX-lea, conte de Poitou și duce de Aquitania (1086-1127).

Nașteri 
 Al-Shahrastani, filosof, teolog și istoric din Iran (d. 1153).

Decese 
 21 mai: Richilde, contesă de Mons și Hainaut (n. ?)
 21 mai: Wang Anshi, om de stat, economist și poet chinez (n. 1021)
 10 iulie: Knut al IV-lea al Danemarcei (n. 1042)
 25 septembrie: Guillaume al VIII-lea, duce de Aquitania (n. 1024)
 Sima Gang, istoric și om politic chinez (n. 1019)

Vezi și 
 Listă de conducători de stat din 1086

1086
1087


1087 (MLXXXVII) a fost un an obișnuit al calendarului iulian.

Evenimente 

 9 mai: Moaștele Sfântului Nicolae al Mirelor sunt aduse la Bari, în Italia, unde devine sfântul patron al orașului.

 30 mai: Încoronarea lui Conrad ca rege romano-german la Aachen, la vârsta de 13 ani, fapt ce îi permite lui Godefroy de Bouillon să i se restituie ducatul Lorenei Inferioare.

 1 august: Pecenegii solicită Imperiului bizantin încheierea păcii, însă sunt refuzați de împăratul Alexios I Comnen; ca urmare, armata bizantină este distrusă la Dristra (astăzi, Silistra), pe Dunăre, iar Alexios se retrage cu trupele sale la Beroea; Constantinopolul este salvat prin izbucnirea unui conflict între pecenegi și cumani, cauzat de împărțirea prăzilor.

 6 august: Campanie navală comună a genovezilor și pisanilor, care cuceresc Mahdia, capitala statului musulman al zirizilor; cuceritorii obțin o pradă imensă, evaluată la 100.000 dinari de aur.

 26 septembrie: După moartea lui William I, tronul Angliei este ocupat, ca urmare a intervențiilor lui Lanfranc, arhiepiscop de Canterbury, de către William al II-lea "Rufus", în defavoarea fratelui său Robert I "Courteheuse", care rămâne duce de Normandia.

Nedatate 
Inge I "cel Bătrân" revine în Svealand și îl ucide pe Blot-Sweyn, devenind singurul rege în Suedia; momentul conduce la distrugerea templului păgân de la Uppsala de către noul rege.

 Regatul Lavo, din Thailanda, suferă o invazie din partea regelui birmanez Kyanzittha; capitala se mută de la Lopburi la Ayutthaya.

 Revolta nobililor din Galicia împotriva regelui Alfonso al VI-lea al Castiliei.

 Se reiau cuceririle normanzilor din sudul Italiei, prin atacarea Siciliei; Siracusa este cucerită după o îndelungată luptă pe mare și pe uscat.

Arte, Știință, Literatură și Filozofie 
 7 iulie: Catedrala St. Paul din Londra este distrusă de un incendiu.

Înscăunări 
 5 ianuarie: Horikawa, împărat al Japoniei (1087-1107).
 30 mai: Conrad, rege romano-german.
 26 septembrie: William al II-lea, rege al Angliei (1087-1100).
 26 septembrie: Robert I Courteheuse, duce de Normandia (1087-1106).
 Inge I "cel Bătrân", ca rege unic al Suediei (1087-1105)

Nașteri 
 13 septembrie: Ioan al II-lea Comnen, împărat bizantin (d. 1143).
 Amedeo al III-lea, conte de Savoia (d. 1148).
 Zengi, fondator al dinastiei zengide în Siria (d. 1146).

Decese 
 9 septembrie: William I, rege al Angliei și duce de Normandia (n. 1028).
 16 septembrie: Papa Victor al III-lea (n. 1027).
 Blot-Sweyn (Sven "Sacrificatorul"), rege al Suediei (n. ?)
Constantin "Africanul" (Constantinus Africanus), medic și literat arab (n. ?)
 Domenico Selvo, doge al Veneției (n. ?)
 Guillaume I de Burgundia (n. 1020).

Vezi și 
 Listă de conducători de stat din 1087

1087
1088


Anul 1088 (MLXXXVIII) a fost un an al calendarului iulian.

Evenimente

Nedatate 

 iunie: O nouă campanie a almoravidului Iusuf ibn Tashfin în Andalusia; este atacată fortăreața Aledo, din regiunea Murcia, care însă rezistă ca urmare a ajutorului trimis la timp de regele Alfonso al VI-lea al Castiliei; apar neînțelegeri între conducătorul almoravid și emirii din Andaluzia.
Episcopul de Santiago de Compostela, Diego Pelaez, acuzat de intenția de a fi pus Galicia la dispoziția regelui William I al Angliei, este depus în cadrul conciliului convocat de regele Alfonso al VI-lea al Castiliei la Husillos.
Genovezii și pisanii se retrag din Mahdia doar după ce obțin numeroase privilegii din partea conducătorilor zirizi.
Guillaume al IV-lea își vinde drepturile asupra comitatului de Toulouse către fratele său, Raymond.
 Împărțirea teritoriilor normandului Robert Guiscard din sudul Italiei: Bohemund obține principatele de Taranto, Oria, Otranto și Gallipoli, în compensație față de renunțarea sa la ducatul Apuliei în favoarea lui Roger Borsa.
Rebeliunea condusă de Odo de Bayeux, împotriva regelui William al II-lea Rufus al Angliei, prin care se urmărește reunirea regatului Angliei cu ducatul de Normandia sub conducerea lui Robert Courteheuse.
 Un puternic cutremur devastează Georgia.

Arte, Știință, Literatură și Filozofie 
 30 septembrie: Încep lucrările la cea de a treia și cea mai extinsă biserică de la Cluny.
 Savantul chinez Shen Kuo publică o imensă lucrare enciclopedică în domeniul invențiilor științifice.
 Savantul chinez Su Song construiește primul orologiu astronomic, la Kaifeng.
Universitatea din Bologna, Italia, cea mai veche universitate din Europa.

Înscăunări 
 12 martie: Urban al II-lea (n. Eudes de Châtillon), papă (1088-1099) 
 Mansur ibn Nasir, în statul condus de dinastia hammadizilor.
Raymond al IV-lea, conte de Toulouse.

Nașteri 

 Balduin al III-lea de Hainaut, conte de Hainaut (d. 1120)
Oystein I de Norvegia (d. 1123)

Decese 

 6 ianuarie: Berengar din Tours, teolog și filosof scolastic francez (n. 1000)

 11 martie: Berthold de Reichenau, istoric și călugăr german (n. 1030)
 Abd Allah Ansari din Herat, mistic persan (n. 1006)
Naser Khosrow, teolog persan (n. 1004)

Vezi și 
 Listă de conducători de stat din 1088

1088
1090


Anul 1090 (MXC) a fost un an obișnuit al calendarului iulian.

Evenimente 

 14 februarie: Adunarea de la Speyer: chartă a împăratului Henric al IV-lea în favoarea evreilor din Speyer și Worms.
19 mai: Victorie navală a emirului de Smyrna, Zachas, asupra bizantinilor, în apropiere de Chios.
6 septembrie: Hassan ibn-al Sabbah preia controlul asupra fortăreței Alamut, în Persia, pregătind revenirea șiiților la putere; la Alamut, el fondează secta asasinilor.

 13 septembrie: Granada este cucerită de către almoravidul Iusuf ibn Tashfin; conducătorul orașului, Abdallah ben Bologhin, este luat prizonier și trimis la Aghmat.

Nedatate 
 februarie: Dezordini populare la Piacenza, în Italia, între populari și cavaleri.

 martie: Împăratul Henric al IV-lea conduce o expediție în Lombardia, împotriva contesei Matilda.

 mai: Abu'l-Qasim, regent al selgiucizilor de Rum, se îndreaptă împotriva Nicomediei (astăzi, Iznik), în vreme ce flota emirului Zachas intră în legătură cu pecenegii în vederea atacării Constantinopolului; Alexios I Comnen reușește să respingă flota selgiucidă.

 iunie: Papa Urban al II-lea este alungat din Roma de către Henric al IV-lea, care îl restabilește pe antipapa Clement al III-lea; Urban al II-lea se refugiază la Capua, apoi la Salerno.

 iulie: Împăratul Henric al IV-lea începe asediul asupra Mantovei.

 iulie: Normandul Roger I de Hautevile cucerește Malta de la arabi.

 decembrie: Pecenegii blochează Constantinopolul dinspre uscat.

 Bejaia devine capitala statului hammadizilor din Algeria.

 Prima atestare documentară a localității Bozieș (județul Sălaj).

Arte, Știință, Literatură și Filozofie 
 Chinezul Qin Guan scrie "Can Shu", primul tratat de sericicultură, care descrie fabricarea mătăsii.
Sunt consemnați primii trubaduri din Provence.

Nașteri 
 Anaclet al II-lea, antipapă (d. 1138).
Arnaldo da Brescia, teolog italian (d. 1155).
Bernard de Clairvaux, sfânt (d. 1153).
 Frederic de Hohenstaufen, duce de Suabia și rege roman (d. 1147).
Qin Hui, prim-ministru al statului chinez al dinastiei Song (d. 1155).
 Sigurd I de Norvegia (d. 1130)

Decese 
 22 martie: Garcia I de Galicia (n. ?)
 26 iunie: Jaromir, episcop de Praga (n. ?)
 3 iulie: Ekbert al II-lea, markgraf de Meissen (n.c. 1060).
 6 octombrie: Adalberon de Würzburg, episcop german (n. ?)
 Mihail al VII-lea Ducas, împărat bizantin (n. 1050)

Vezi și 
 Listă de conducători de stat din 1090

1090
1091


Anul 1091 (MXCI) a fost un an al calendarului iulian.

Evenimente 
 2 februarie: Regele William al II-lea Rufus al Angliei invadează Normandia, împotriva fratelui său Robert I Courteheuse; cei doi ajung la pace, după care asediază în comun Mont Saint-Michel, apărat de fratele lor Henric Beauclerc, care pierde Contentin și scapă doar fugind în exil.
26 martie: Almoravizii pătrund în Córdoba.
 28 martie: Deschiderea conciliului de la Benevento, convocat de papa Iuliu al II-lea; se interzice alegerea unui episcop care să nu fi fost anterior preot sau diacon.
 11 aprilie: Împăratul Henric al IV-lea cucerește Mantova de la contesa Matilda.
 29 aprilie: Bătălia de la Levounion. Reveniți după un asediu nereușit asupra Constantinopolului, triburile pecenegilor sunt înfrânte în mod decisiv de către împăratul Alexios I Comnen, sprijinit de cumani; pericolul peceneg este definitiv înlăturat pentru Bizanț.
 10 mai: Almoravizii ocupă Carmona, în Spania, și se îndreaptă către Sevilla.
 28 iunie: Printr-o bulă a papei Urban al II-lea, Corsica intră sub stăpânirea Pisei.
 18 iulie: Regele William al II-lea Rufus al Angliei și ducele Robert I Courteheuse de Normandia încheie o înțelegere, prin care se declară reciproc ca succesori.
14 august: Moaștele Sfântului Teodosiu sunt strămutate la Kiev, unde se dezoltă un cult local al său.
6 septembrie: Sevilla capitulează în fața almoravizilor; al Mutamid ibn Abbad este dus în Maroc de către învingători.
23 octombrie: Este consemnată o tornadă în Anglia, care distruge Turnul Londrei.

Nedatate 
 februarie: Guvernatorul Ciprului, Rhapsomates, se răscoală împotriva împăratului Alexios I Comnen.
 februarie: Prin cucerirea localității Noto, se încheie cucerirea Siciliei de către normanzii conduși de Roger de Hauteville de la conducătorii zirizi.
 iulie: Veneția obține noi privilegii în Imperiul bizantin.
Al-Mansur ben al-Asir transferă capitala statului hammadid din Algeria de la Al Qal'a la Bougie, în fața amenințărilor berberilor.
 După căderea Sevillei în mâinile almoravizilor, conducătorul maur din Badajoz, al-Mutawakkil ibn al-Aftas, cere sprijinul Castiliei împotriva almoravizilor, cedând în schimb regelui Alfonso al VI-lea pozițiile musulmane de pe râul Tago (Sintra, Santarem și Lisabona).
Henric Beauclerc, un alt fiu al regelui William I al Angliei, se revoltă împotriva fratelui său William al II-lea, însă încercarea sa de a ocupa tronul Angliei eșuează.
 Regele Ladislau I al Ungariei ocupă Slavonia (teritoriul dintre Drava și Sava), în Croația, și îl impune pe fiul său Almos la conducere.
 Ultima răscoală păgână consemnată în Rusia, la Rostov.

Arte, Știință, Literatură și Filozofie 
 Este construit castelul din Cardiff.

Înscăunări 
 Godred Crovan, rege irlandez în Dublin și Leinster (1091-1095).

Nașteri 
 Foulques al V-lea, conte de Anjou (d. 1143).

Decese 
 5 aprilie: Iordan I, conte normand de Capua (n.c. 1046)
 17 iunie: Dirk al V-lea, conte de Olanda (n. 1052)
 8 august: Altmann de Passau, episcop și teolog german (n. 1015)

Vezi și 
 Listă de conducători de stat din 1091

1091